UPF Visita a TV3 i a Catalunya Ràdio | Agenda d'activitats de dinamització lingüística
UPF Visita a TV3 i a Catalunya Ràdio
Aquest matí el Voluntariat Lingüístic de la UPF hem anat fins a Sant Joan Despí, a tocar de Barcelona, per visitar les instal·lacions de TV3, la televisió nacional de Catalunya. Allà ens han explicat com funciona la televisió pública catalana, i hem pogut recórrer els diversos departaments i espais de què es compon, des de la redacció d’informatius o d’esports i les sales de control fins als platós de diversos programes, les unitats mòbils o les sales de maquillatge i els vestidors. Després de la visita a la televisió hem tornat a agafar el tramvia per tornar cap a Barcelona, on hem anat a visitar les instal·lacions de Catalunya Ràdio, la nostra ràdio nacional. També en aquest cas hem après com funciona l’emissora i n’hem recorregut diversos espais. I al final hem tingut ocasió de participar una estoneta com a públic en el programa “La vida”, de Sílvia Cóppulo, que s’emet cada dia entre les 12.00 i les 14.00 hores. Moltes gràcies a tots els que hi heu assistit, ha estat una visita molt interessant! Esperem veure-us a tots en pròximes visites del VL!
Escrit per admin el 18 de Febrer, 2016